**ŠKOLSKI PREVENTIVNI PROGRAM**

**1. Uvod**

Školski preventivni program škole usmjeren je na ispitivanje pojavnosti rizičnih oblika ponašanja, na ispitivanje najčešćih rizičnih oblika ponašanja i na utvrđivanje učenika koji iskazuju probleme u ponašanju. Osnovni cilj školskog preventivnog programa je usmjeravanje učenika prema društveno prihvatljivim oblicima ponašanja, promicanje zdravih stilova života te savjetovanje za donošenje kvalitetnih odluka i prihvatljivo rješavanje izazova.

 **2. Ciljevi**

a) Prevencija rizičnih ponašanja i poremećaja u ponašanju učenika

- Smanjenje verbalnih i fizičkih sukoba među učenicima

- Razvoj vještina za rješavanje sukoba i osposobljavanje mladih za odupiranje pritiscima vršnjaka

-Naučiti kako prepoznati i oduprijeti se nasilju preko elektoničkih medija

b) Podizanje razine znanja o štetnostima konzumiranja sredstava ovisnosti kao temeljnoj pretpostavci za smanjenje interesa prema istima

c) Razvoj emocionalnih i socijalnih (životnih) vještina

d) Razvijanje pozitivne slike o sebi

e) Prihvaćanje odgovornosti za sebe i druge

**3. Zadaće školskog preventivnog programa**

Školski preventivni program će se provoditi s ciljem poticanja zdravog načina života učenika škole, promicanjem spoznaja o:

- sposobnostima rješavanja problema

- razvijanju samopoštovanja učenika

- pomoći učenicima u različitim životnim izazovima,

- socijalnoj potpori obitelji, posebno u suradnji roditelja i škole,

- poboljšanju kvalitete života učenika,

- pravilnom organiziranju slobodnog vremena učenika,

- utjecanju na što kvalitetniju ponudu sportskih i drugih kreativnih sadržaja u okviru škole i

- utjecanja na učenike pri odabiru takvih sadržaja.

**4. Sadržaj, metode i aktivnosti:**

Sadržaji preventivnog programa integrirani su u redovitu nastavu, satove razrednog odjela, izvannastavne i izvanškolske aktivnosti.

Za uspješno provođenje programa ključan je timski rad svih sudionika: razrednika, nastavnika, stručnih suradnica, učenika, roditelja, vanjskih suradnika.

Sve predviđene aktivnosti provodit će razrednici samostalno, uz suradnju, potporu i pomoć stručne službe škole i stručna služba škole samostalno kroz preventivne radionice.

**5. Nositelji aktivnosti**

Razrednici

Una Mikša, socijalna pedagoginja

Vlatka Antolović, pedagoginja

Školska liječnica, dr. Suzana Fabijanić

PP Kutina

CZSS Kutina

**6. Aktivnosti s učenicima:**

**Individualni rad s učenicima**

- Identifikacija učenika koji iskazuju neprilagođeno i neprihvatljivog ponašanje

- Savjetovanje učenika s poteškoćama u učenju, ponašanju, socijalnoj prilagodbi

- Poticanje razvoja socijalnih vještina i pozitivne slike o sebi

- Podrška u teškim emotivnim situacijama

- Pomoć u nošenju sa stresnim situacijama

- Sustavno praćenje uspjeha učenika i izostajanja s nastave

- Educiranje učenika o posljedicama neprilagođenog i neprihvatljivog ponašanja

- Promoviranje zdravih stilova života

**Obilježavanje važnih datuma tijekom godine**

Način rada: prezentacije u holu škole, uređenje panoa, radionice na satovima razrednog odjela, sportske aktivnosti.

30.09. Europski školski sportski dan

16.11. Međunarodni dan tolerancije

15.11. – 15.12. Mjesec borbe protiv ovisnosti

10.12. Dan ljudskih prava

14.02. Dan zaljubljenih - Valentinovo

22.2 Dan ružičastih majica

20.3. Međunarodni dan sreće

21.3. Dan osoba s Down sindromom

2.04. Svjetski dan svjesnosti o autizmu

8.4. Svjetski dan Roma

8.5. Majčin dan

29.5. Svjetski dan sporta

**VREMENIK ŠKOLSKOG PREVENTIVNOG PROGRAMA U OŠ VLADIMIRA VIDRIĆA ZA ŠKOLSKU GODINU 2016.-2017.**

|  |  |  |  |
| --- | --- | --- | --- |
| AKTIVNOST/PROGRAM | OPIS | VODITELJ | NAČIN I VRIJEME REALIZACIJE |
| TRENING SOCIJALNIH VJEŠTINA | CILJ: univerzalna prevencija za učenje pozitivnih i prihvaljivih socijalnih vještina | Una Mikša, socijalna pedagoginjarazrednici | tijekom cijele školske godine,predavanja i radionice na SRO za učenike od 1.-8. razreda |
| POTICANJE ČITANJA I UČENJE O TEMAMA TOLERANCIJE I NENASILJA | CILJ: univerzalna prevencija loših obrazaca ponašanja i učenje pozitivnih i prihvatljivih socijalnih vještina | Una Mikša, socijalna pedagoginjarazrednici | tijekom cijele školske godine,predavanja i radionice na SRO za učenike od 1- 4 razreda |
| OVISNOSTI | CILJ: prevencija zlouporabe sredstava ovisnosti | Una Mikša, socijalna pedagoginja PP KutinaCZSS Kutinarazrednici | tijekom mjeseca borbe protiv ovisnosti od 15.11. do 15.12.predavanja, radionice i parlaonice za učenike 8.-ih razreda |
| NASILJE U VIRTUALNOM SVIJETU | CILJ: prevencija nasilja preko elektoničkih medija i učenje prihvatljivih oblika ponašanja na internetu | Una Mikša,socijalna pedagoginja razrednici | tijekom cijele školske godine,predavanja i radionice na SRO za učenike od 5-8 razreda |
| RADIONICE NA TEMU TOLERANCIJE | CILJ: Doprinijeti razvoju pozitivne slike o sebi i osjećaja vlastite vrijednosti, razvijati toleranciju prema drugačijima od sebe | Una Mikša, socijalna pedagoginjarazrednici | tijekom mjeseca studenog,predavanja i radionice na SRO za učenike od 1.- 8. razreda |
| „ZDRAV ZA PET“ | CILJ: prevencija ovisnosti | PP KutinaLiječnica školske medicineVlatka Antolović, pedagoginjarazrednici | prema dostavljenom rasporedu,kroz predavanja za učenike 8.-ih razreda |
| KUTAK ZA RODITELJE | CILJ: univerzalna prevencija loših roditeljskih uloga, učenje prepoznavanju rizičnih faktora kod djece i učenje kako biti dobar roditelj | Una Mikša, socijalna pedagoginjarazrednici | tijekom cijele školske godine,predavanja i radionice kroz različite teme na RS |
| KUTAK ZA UČITELJE I NASTAVNIKE | CILJ: učenje prepoznavanja rizičnih faktora kod učenika, učenje kako postupati u rizičnim situacijama, učenje kako biti dosljedan učitelj, učenje kako s učenicima s teškoćama u razredu, trening socijalnih vještina | Una Mikša, socijalna pedagoginja | tijekom cijele školske godine,kroz predavanja i radionice na aktivima ili učiteljskim vijećima |
| SANDUČIĆ POVJERENJA | CILJ: razvijanje povjerenja između učenika i stručne službe. Osvijestiti učenike da traže pomoć u rješavanju problema. Detekcija problema učenika i savjetovanje. | Una Mikša, socijalna pedagoginja | tijekom cijele školske godine,kroz individualni ili grupni rad s učenicima od 1. – 8. razreda |
| OTKRIJMO ZAJEDNO DJEČJA PRAVA | CILJ: upoznati djecu s pravima koja imaju sukladno Konvenciji o pravima djece. Poticati i naučiti ih kako da štite svoja prava. | Una Mikša, socijalna pedagoginjarazrednici | tijekom mjeseca prosinca,predavanja i radionice na SR za učenike od 4.-ih razreda |